Victoria Sandell Svensson

Victoria Margareta Sandell Svensson (født 1977) er en svensk tidligere fotballspiller. Svensson var landslagskaptein for Sverige, fram til hun i 2009 la opp.

Victoria Svensson ble født den 1. mai 1977 i Rånnaväg like utenfor Ulricehamn, den svenske storspilleren Pia Sundhages hjemby. Hun spilte allerede fra seksårsalderen, og etter hvert både på jente- og guttelag."Det var självklart att min fru skulle föda barnet" – aftonbladet.se Som 14-åring måtte hun slutte med guttefotball, og gikk via Nittorps IK til Jitex BK, der hun ble fra hun var 15 til hun var 20. Jitex tilhørte Damallsvenskan i hele denne perioden, og Svensson var med på flere oppturer med klubben. I oktober 1996 debuterte Svensson på landslaget mot Italia.Victoria Svensson – Expressen.se 

Imidlertid rykket klubben ned i 97-sesongen, og Svensson fikk et tilbud fra Älvsjö, som hun takket ja til. Hun spilte resten av sin karriere i klubben, som etter hvert ble slått sammen med Djurgården. Allerede i sitt første år i laget, vant hun Diamantbollen, prisen til Damallsvenskans beste spiller, og ble toppscorer med 32 mål av lagets 79. Laget hennes vant også serien. Svensson fortsatte som en viktig spiller for laget, og hun ble toppscorer igjen i 2001- og 2003-sesongen. I sistnevnte år ble hun også gitt Diamantbollen, og hun kom til finalen i VM for landslaget. I tillegg ble hun, visstnok i fullt alvor, tilbudt en kontrakt med det italienske herrelaget Perugia.Perugia vil kjøpe Victoria Svensson - VG

Svensson fortsatte å være dominerende på landslaget og klubblaget, og hun scoret det avgjørende målet for Djurgården/Älvsjö i semifinalen i Mesterligaen i fotball for kvinner 2004/2005 mot Arsenal LFC, og sikret dermed klubben finale. I 2009 hadde Svensson, som i mellomtiden hadde giftet seg med sin samboerske gjennom 10 år og tatt navnet Sandell, bestemt seg for å legge opp. Hun var med på å vinne Algarve Cup det året, og gikk til EM som favoritt. Sandell Svenssons siste kamp ble dermed kvartfinaletapet mot Norge, der hun scoret Sveriges trøstemål.Svensk veteran avsluttet med norgetap TV2sporten.no Hun fullførte året for Djurgården, og endte på andreplass i toppscorerlisten det året med 14 mål.

Svensson giftet seg med Camilla Sandell i april 2008, og paret har to barn.

Etter karrieren ble Sandell Svensson sportsdirektør i Djurgården, før hun arbeidet en tid for Svenska Fotbollförbundet og for interesseorganisasjonen Elitfotboll Dam. I 2019 tok hun over som hovedtrener for division 1-laget Tyresö FF.

 Referanser 

 Eksterne lenker 


Kategori:Svenske fotballspillere
Kategori:Deltakere for Sverige under Sommer-OL 2000
Kategori:Fotballspillere under Sommer-OL 2000
Kategori:Deltakere for Sverige under Sommer-OL 2004
Kategori:Fotballspillere under Sommer-OL 2004
Kategori:Deltakere for Sverige under Sommer-OL 2008
Kategori:Fotballspillere under Sommer-OL 2008
Kategori:Spillere under EM i fotball for kvinner 1997
Kategori:Spillere i VM i fotball 1999
Kategori:Spillere under EM i fotball for kvinner 2001
Kategori:Spillere i fotball-VM 2003
Kategori:Spillere under EM i fotball for kvinner 2005
Kategori:Spillere i VM i fotball for kvinner 2007
Kategori:Spillere under EM i fotball for kvinner 2009
Kategori:Fotballspillere for Jitex BK
Kategori:Fotballspillere for Djurgårdens IF (kvinner)